ຈີນ ແລະ ອິນເດຍ ຕ້ອງສ້າງຕັ້ງ ສາຍສຳພັນ ທີ່ເຂັ້ມແຂງ ດ້ານເສດຖະກິດ 
ນາຍົກ ລມຕ ຈີນ ກ່າວວ່າ ການ​​ຮັດ​ແໜ້ນ ​ການຮ່ວມ​ມືທາງ​ເສດຖະກິດ ​ໃຫ້​​ເຂັ້ມ​ແຂງ​ຂຶ້ນ ​ ແມ່ນ​ຈະນໍາ​ໄປ​ສູ່​ ຄວາມ​ຈະ​ເລີ​ນ​ເຕີບ​ໂຕ ໃນ​ທັງ​ສອງ​ປະ​ເທດ​.
ນາຍົກລັດຖະມົນຕີຈີນ ກ່າວວ່າ ປະເທດຂອງທ່ານແລະອິນເດຍ ມີຄວາມຈໍາເປັນທີ່ຈະຕ້ອງ ສ້າງຕັ້ງສາຍພົວພັນດ້ານເສດຖະກິດ ທີ່ແໜ້ນແຟ້ນຍິ່ງຂຶ້ນ ໃນຄໍາຖະແຫຼງຕໍ່ບັນດາຜູ້ນໍາທຸລະກິດ ໃນລະຫວ່າງການຢ້ຽມ ຢາມນະຄອນຫລວງນີວເເດລ ລີ ໃນວັນອັງຄານມື້ນີ້ ນາຍົກ ລັດຖະມົນຕີຈີນ ທ່ານ Li Keqiang ໄດ້ກ່າວວ່າ ການຮັດແໜ້ນ ການຮ່ວມມືທາງດ້ານເສດຖະກິດໃຫ້ເຂັ້ມແຂງຍິ່ງຂຶ້ນນັ້ນ ແມ່ນຈະ ນໍາໄປສູ່ຄວາມຈະເລີນເຕີບໂຕ ຢູ່ໃນທັງສອງປະເທດ ໃນວັນຈັນວານນີ້ ນາຍົກລັດຖະມົນຕີອິນເດຍ ທ່ານ Manmohan Singh ແລະທ່ານ Li ໄດ້ຕົກລົງເຫັນພ້ອມກັນ ທີ່ຈະແກ້ໄຂບັນຫາຜິດຖຽງກັນ ກ່ຽວກັບເຂດ ຊາຍແດນ ແລະຄວາມເຄັ່ງຕຶງອື່ນໆ ສ່ວນທ່ານ Singh ນັ້ນກ່າວວ່າ ທັງສອງຝ່າຍຈະຕ້ອງ ທໍາງານເພື່ອເສີມສ້າງຄວາມໄວ້ວາງໃຈ ແລະຄວາມເຊື່ອໝັ້ນໃນກັນແລະກັນ ໃຫ້ໜັກແໜ້ນ ຂຶ້ນເພື່ອອໍານວຍໃຫ້ມີການຮ່ວມໄມ້ຮ່ວມມືກັນຫລາຍຂຶ້ນ ນາຍົກລັດຖະມົນຕີຈີນ Li ແມ່ນຢູ່ໃນລະຫວ່າງການຢ້ຽມຢາມອິນເດຍ ເປັນເວລາ 3 ມື້ ແລະຄາດວ່າ ທ່ານຈະໄປຢ້ຽມຢາມ ນະຄອນມູມບາຍ ທີ່ເປັນສູນກາງການເງິນຂອງ ອິນເດຍເພື່ອພົບປະກັບບັນດາຜູ້ບໍລິຫານທຸລະກິດສູງສຸດຈີນກ່າວວ່າການຈັດໃຫ້ ອິນເດຍເປັນບ່ອນຢຸດແວ່ແຫ່ງທໍາອິດ ຂອງການຢ້ຽມຢາມຕ່າງປະເທດຂອງນາຍົກລັດຖະ ມົນຕີຈີນຄົນໃໝ່ ແມ່ນສະແດງໃຫ້ເຫັນເຖິງຄວາມສໍາຄັນທີ່ປັກກິ່ງ ມອບໃຫ້ອິນເດຍ ໃນເລື້ອງຄວາມສໍາພັນລະຫວ່າງທັງສອງປະເທດນັ້ນ ຈີນແມ່ນເປັນ ຄູ່ພາຄີການຄ້າທີ່ໃຫຍ່ສຸດ ຂອງອິນເດຍຫຼັງຈາກເສັດສິ້ນການຢ້ຽມຢາມ ອິນເດຍແລ້ວ ທ່ານ Li ຈະເດີນທາງໄປ ປາກີສຖານ Switzerland ແລະເຢຍລະມັນ ໃນຄວາມພະຍາຍາມ ນໍາສະເໜີຂໍ້ຄວາມທີ່ວ່າ ຈີນນັ້ນແມ່ນຕ້ອງການທີ່ຈະມີສາຍພົວພັນ ແບບເປີດເຜີຍແລະເປີດກ້ວາງ ແລະບໍ່ຄວນເຫັນວ່າຈີນເປັນໄພຂົ່ມຂູ່